Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 463/14/2201	Dunajská Streda, 1.10.2014
EEČ : 2-16-270-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Dunajská Streda
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
v období od XXXXX do XXXXX odkedy je riadne vedená v evidencii uchádzačov o zamestnanie na XXXXX XXXXX, povinná matka v mieste svojho trvalého pobytu v obci XXXXX XXXXX, okres Dunajská Streda a všade tam, kde sa zdržiavala si neplnila riadne a včas mesačne svoju vyživovaciu povinnosť na svoje maloleté dcéry, ktorá mu vyplýva priamo z ustanovenia § 62 a nasled. Zákona o rodine, a to menovite na XXXXX XXXXX, vo výchove a starostlivosti starej matky XXXXX, pričom vyživovacia povinnosť bola konkretizovaná rozsudkom Okresného súdu Dunajská Streda pod č. k. XXXXX zo dňa 14.10.2005, právoplatným dňa 24.10.2005, kde bola zaviazaná prispievať na výživu maloletých dcér sumou vo výške XXXXX eur XXXXX Sk) mesačne na každé dieťa, vždy do 20.-tého dňa  toho, ktorého mesiaca vopred k rukám oprávnenej XXXXX, pričom už bola za prečin zanedbania povinnej výživy  odsúdená trestným rozkazom Okresného súdu Dunajská Streda pod č. k. XXXXX zo dňa 18.10.2010, právoplatným dňom 8.12.2010 k trestu odňatia slobody v trvaní 15 (pätnásť) mesiacov a napriek tomu túto svoju vyživovaciu povinnosť si ďalej neplnila , na výžive a výchove maloletých dcér sa žiadnym spôsobom nepodieľala a tak za horeuvedené obdobie k rukám oprávnenej starej matky XXXXX dlhuje sumou XXXXX eur,

pretože trestnosť trestného činu zanikla, ak trestný čin nemal trvalo nepriaznivé následky a obvinená svoju povinnosť dodatočne splnila skôr než sa súd odobral na záverečnú poradu. 

Odôvodnenie:
Vyšetrovateľ Okresného riaditeľstva PZ Dunajská Streda (ďalej len „vyšetrovateľ PZ“) uznesením pod č.: ČVS:ORP-339/1-VYS-DS-2014 zo dňa 14.7.2014 podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1, ods. 3 písm. c) Trestného zákona, ktorý sa mal stať na tom skutkovom základe ako je uvedené vo výrokovej časti tohto uznesenia. 

	V priebehu vyšetrovania z výsluchu poškodenej XXXXX z 17.6.2014 vyplynulo, že obvinená si neplnila svoju vyživovaciu povinnosť voči svojim maloletým dcéram za obdobie od 1.4.2012 do 10.12.2013. Vo svojej výpovedi z 16.9.2014 (č.l. 22-28) uviedla, že obvinená jej uhradila výživné a to v celom rozsahu vo výške XXXXX- Eur a už nemá žiadnu zaostalosť na výživnom. 

Obvinená sa k skutku v plnom rozsahu priznala a svoje konanie oľutovala. V mesiaci august 2014 zaplatila zaostalé výživné (č.l. 44-45), čím si zameškané výživné v plnej výške vyrovnala. Jej konanie nemalo trvalo nepriaznivé následky. 
 
Podľa § 207 ods. 1, ods. 3 písm. c) Trestného zákona kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného, a spáchal čin hoci bol v predchádzajúcich dvadsiatich štyroch mesiacoch z výkonu trestu odňatia slobody uloženého za taký čin prepustený, potrestá sa odňatím slobody na jeden až päť rokov.

Podľa § 86 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
 
	S poukazom na uvedené skutočnosti obvinená svojím konaním naplnila zákonné znaky účinnej ľútosti pri prečine zanedbania povinnej výživy v zmysle § 86 písm. a) Trestného zákona. 
   
	Z vyššie uvedených dôvodov som preto rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť,  ktorú je možné podať do 3 dní od jeho doručenia na Krajskú prokuratúru v Trnave cestou označenej prokuratúry. Sťažnosť má odkladný účinok.  

JUDr. Zuzana Kapraľová
prokurátorka